《短歌行》
宋代·黄垍

龙蟠于泥，蚖其肆之。虎处于柙，爪牙安施？委巷之犬，吠声如豹。

廒仓之鼠，口厌梁稻。太行居后，孟门居前。佥夫之心，君子畏焉。

方寸之中，乃有五岳。磊砢嵚崎，五丁焉凿。精卫填海，愚公移山。

为之在人，成之在天。

作者简介：黄垍，邵武（今属福建）人。奭子。仁宗天圣八年（一○三○）进士。官屯田员外郎。事见明嘉靖《邵武府志》卷八。